Tietoja koskeva huomautus

Neuvoston asetus (EY) N:o 1334/2000 sellaisena kuin se on viimeksi muutettuna asetuksella (EY) N:o 149/2003: jäsenvaltioiden 5, 6, 13 ja 21 artiklan mukaisesti toteuttamia toimenpiteitä koskevat tiedot

(2003/C 273/02)

Neuvoston asetuksen (EY) N:o 1334/2000 5, 6, 13 ja 21 artiklassa säädetään, että asetuksen täytäntöönpanoa koskevat jäsenvaltioiden tietyt toimenpiteet on julkaistava Euroopan unionin virallisessa lehdessä.

I JÄSENVALTIOIDEN ASETUKSEN 5 ARTIKLAN 4 KOHDAN MUKAISESTI TOIMITTAMAT TIEDOT

Asetuksen 5 artiklan 4 kohdassa säädetään, että komissio julkaisee jäsenvaltioiden toteuttamat toimenpiteet, jotka koskevat asetuksen liitteisiin kuulumattomien kaksikäyttötuotteiden viennin kieltämistä tai määräämistä luvanvaraiseksi yleisen turvallisuuden tai ihmisoikeuksien vuoksi.

Ainoastaan Saksa, Ranska ja Yhdistynyt kuningaskunta ovat toteuttaneet tällaisia toimenpiteitä seuraavasti:

1) Ranska

Ranska on ottanut käyttöön kansallisen valvonnan siviilihelikoptereiden ja kyynelkaasun EY:n ulkopuolisiin maihin tapahtuvassa viennissä. Asiaa koskevat määräykset on annettu kahdessa viejille tarkoitetussa tiedonannossa (ks. jäljempänä):

- tiedonanto EY:n ulkopuolisiin maihin tietyn tyyppisiä helikoptereita ja niiden varaosia vieville viejille, julkaistu Ranskan virallisessa lehdessä (JORF) 18. maaliskuuta 1995; ja

- tiedonanto viejille kyynelkaasun ja mellakantorjunta-aineiden viemisestä EY:n ulkopuolisiin maihin, julkaistu JORF:ssä 28. kesäkuuta 1995.

A. TIEDONANTO EY:N ULKOPUOLISIIN MAIHIN TIETYN TYYPPISIÄ HELIKOPTEREITA JA NIIDEN VARAOSIA VIEVILLE VIEJILLE

(Julkaistu Ranskan virallisessa lehdessä 18. maaliskuuta 1995)

1. Kaikkien tariffinimikkeeseen 88-03 kuuluvien helikoptereiden ja varaosien viennissä Euroopan yhteisön ulkopuolisiin maihin vaaditaan ulkomaisten tavaroiden Ranskaan ja merentakaisille alueille tapahtuvan tuonnin sekä Ranskasta ja merentakaisilta alueilta muihin maihin tapahtuvan viennin tai jälleenviennin edellytysten määrittelemisestä 30. marraskuuta 1944 annetulla säädöksellä ja tavaroiden tuonnista Ranskaan ja niiden viennistä Ranskasta 30 päivänä tammikuuta 1967 annetulla säädöksellä käyttöön otettujen järjestelyjen mukainen lupa.

Lomakkeelle 02 (Cerfa-nro 30-0395) laadittuihin vientilupahakemuksiin on liitettävä seuraavat asiakirjat:

- pro forma -lasku kahtena kappaleena, ja

- tekniset asiakirjat.

Hakemukset on toimitettava seuraavaan osoitteeseen: Ministère des finances, Direction générale des douanes et droits indirects (Setice), 8, rue de la Tour-des-Dames, F-75036 Paris Cedex 09.

2. Edellä olevaa 1 kohtaa ei sovelleta sellaisiin helikoptereihin ja niiden varaosiin, joiden vienti ilman lupaa missä tahansa tullimenettelyssä on kielletty sotilasvälineitä ja -varusteita sekä aseita ja ammuksia koskevien järjestelyjen määrittelemisestä 18 päivänä huhtikuuta 1939 annetun säädöksen 13 §:ssä. Kyseiset välineet sisältyvät 20 päivänä marraskuuta 1995 annetun säädöksen, sellaisena kuin se on muutettuna, 1 §:ään ja sen soveltamissäännösten soveltamisalaan kuuluviin ilmataisteluaseisiin. Kyseisessä säädöksessä luetellaan erityisen vientimenettelyn alaiset sotilasvälineet ja -varusteet sekä samankaltaiset välineet ja varusteet.

3. Kumotaan seuraavat:

- 24. marraskuuta 1964 viejille vientikiellon alaisista tavaroista (lomakkeelle 02 laadittua lupahakemusta edellyttävät) annetun tiedonannon taulukossa A annetut määräykset, jotka koskevat seuraavia tavaroita: "ex 88.03: nimikkeisiin 88.01 ja 88.02 kuuluvien tavaroiden osat ja varaosat jne." ja kyseisen tiedonannon muuttamista koskevien tiedonantojen määräykset, jotka koskevat tariffinimikkeeseen 88.03 kuuluvia tavaroita; ja

- 30. syyskuuta 1988 viejille annettu tiedonanto vientikiellon alaisista tuotteista.

B. TIEDONANTO VIEJILLE KYYNELKAASUN JA MELLAKANTORJUNTA-AINEIDEN VIEMISESTÄ EY:N ULKOPUOLISIIN MAIHIN

(Julkaistu Ranskan virallisessa lehdessä 28. kesäkuuta 1995)

1. Jäljempänä 2 kohdassa lueteltujen kyynelkaasun, mellakantorjunta-aineiden sekä niihin liittyvien välineiden, varusteiden ja teknologian viennissä Euroopan yhteisön ulkopuolisiin maihin edellytetään ulkomaisten tavaroiden Ranskaan ja merentakaisille alueille tapahtuvan tuonnin sekä Ranskasta ja merentakaisilta alueilta muihin maihin tapahtuvan viennin tai jälleenviennin edellytysten määrittelemisestä 30. marraskuuta 1944 annetulla säädöksellä ja tavaroiden tuonnista Ranskaan ja niiden viennistä Ranskasta 30 päivänä tammikuuta 1967 annetulla säädöksellä käyttöön otettujen järjestelyjen mukaisesti myönnettyä lupaa.

Lomakkeelle 02 laadittuihin vientilupahakemuksiin on liitettävä seuraavat asiakirjat:

- pro forma -lasku kahtena kappaleena, ja

- tarvittaessa tekniset asiakirjat.

Ne on toimitettava seuraavaan osoitteeseen: Direction générale des douanes et droits indirects (Setice), 8 rue de la Tour-des-Dames, F-75036 Paris Cedex 09.

2. Tämän tiedonannon soveltamisalaan kuuluvat tavarat ovat:

a) klooriasetofenoni (CN) (532-27-4);

b) bromibentseenisyanidi (CA) (16532-79-9);

c) klooribentsylideenimalononitriili (CS) (2698-41-1);

d) dibents (b, f)-1,4-osatsepiini (CR) (12770-99-9);

e) liuokset, joissa on:

- yli 3 prosenttia CN:ää, CS:ää, CA:ta tai niiden seoksia

- yli 1 prosentti CR:ää,

- muut kyynelehtimistä aiheuttavat tai ärsyttävät aineet, joilla on lamaannuttava vaikutus, riippumatta niiden prosenttimääräisestä laimennuspitoisuudesta.

Huom:

Ilmoitetut määrät lasketaan massasta suhteessa liuoksen kaikkiin aineosiin.

f) aerosolisumuttimet, jotka sisältävät e-alakohdassa tarkoitettuja liuoksia ja joita käytetään mellakantorjuntatarkoituksiin;

g) edellä tarkoitettujen aineiden, liuosten ja aerosolisumuttimien tuotantoteknologiat.

3. Seuraavat eivät kuulu tämän tiedonannon soveltamisalaan:

a) henkilökohtaiseen puolustukseen käytettävät kyynelkaasusumuttimet;

b) yksinomaan kyynelehtimistä aiheuttavat kranaatit, joiden vientiin sovelletaan jauheita ja räjähteitä koskevien sääntöjen uudistamisesta 3 päivänä heinäkuuta 1970 annetun lain nro 70-575 1 ja 2 pykälän säännöksiä;

c) kranaatit, joilla on kyynelehtimisvaikutuksen lisäksi erityinen lamaannuttava tai tainnuttava vaikutus ja joiden vientiin sovelletaan sotilasvarusteita ja -välineitä koskevien määräysten määrittelemisestä 18 päivänä huhtikuuta 1939 annetun säädöksen 13 pykälän säännöksiä.

2) Saksa

Seuraavat 18. joulukuuta 1986 annetun Außenwirtschaftsverordnung-asetuksen (AWB) (ulkomaankauppa- ja ulkomaanmaksuasetus) pykälät ovat merkityksellisiä edellä mainitun neuvoston asetuksen 5 artiklan 4 kohdan täytäntöön panemiseksi (AWB-asetus on nähtävissä seuraavalla WWW-sivustolla: http://www.ausfuhrkontrolle.info/ vorschriften/awv_auszug.htm:

a) AWV:n 5 §:n 2 momentti, kun kyse on tietyistä tavaroista, joita valvotaan pelkästään kansallisin perustein;

b) AWV:n 5 c §;

c) AWV:n 5 d §;

d) AWV:n 69 a §:n 1 momentin 1 kohta ja 2 momentin 1-4 kohta;

e) Außenwirtschaftsgesetz-lain (AWG) (ulkomaankauppa- ja ulkomaanmaksulaki) 2 §:n 2 momentti.

3) Yhdistynyt kuningaskunta

Yksityiskohtaiset säännökset neuvoston asetuksen 5 artiklan täytäntöönpanosta on julkaistu Dual-Use Items (Export Control) Regulations 2000 -asetuksissa (vuonna 2000 kaksikäyttötuotteista (vientivalvonnasta) annetut asetukset), sellaisina kuin ne ovat muutettuina (S.I. 2000/nro 2620). Asetukset ovat nähtävissä Yhdistyneen kuningaskunnan kauppa- ja teollisuusministeriön WWW-sivustolla: http://www.dti.gov.uk/ export.control

II JÄSENVALTIOIDEN 6 ARTIKLAN MUKAISESTI TOIMITTAMAT TIEDOT (VIENTILUPIEN MYÖNTÄMISEEN TOIMIVALTAISET JÄSENVALTIOIDEN KANSALLISET VIRANOMAISET)

Nämä tiedot ovat myös saatavilla säännöllisesti ajan tasalle saatettuina kauppapolitiikan pääosaston WWW-sivustolla:

http://europa.eu.int/comm/trade/ issues/sectoral/industry/dualuse/ contacts.htm

1) Alankomaat

Asioista vastaa Belastingsdienst/Douane centrale dienst voor de in- en uitvoer (Tullin tuonnin ja viennin keskusyksikkö) talousministeriön puolesta: Belastingdienst/Douane centrale dienst voor de in- en uitvoer , Postbus 3000 , 9700 RD Groningen , Nederland WWW-sivusto: www.ez.nl

2) Belgia

Ministère des Affaires économiques, Administration des Relations économiques (A.R.E.) , Service Licences , Rue Général Leman 60 , B - 1040 Bruxelles. Puhelin (32-2) 206 58 05; faksi (32-2) 230 96 24; sähköpostiosoite: michel.moreels@mineco.fgov.be WWW-sivusto: www.mineco.fgov.be

3) Espanja

Secretaría General de Comercio Exterior (ulkomaankaupan pääsihteeristö), tullihallinto ja ulkoasiainministeriö ovat lupien myöntämiseen toimivaltaiset viranomaiset. Lupaviraston yhteyspiste: Mr Antonio Segura Álvarez, Ministerio de Economía, Paseo de la Castellana 162, 7a, E-28046 Madrid. Puhelin (34) 915 83 52 84; faksi (34) 915 83 56 19; sähköposti: Antonio.Segura@SSCC.MCX.ES

WWW-sivusto: http://www.mcx.es/sgcomex/mddu/

4) Irlanti

The Department of Enterprise, Trade and Employment , Earlsfort Centre, Hatch Street , Dublin 2 , Ireland WWW-sivusto: www.entemp.ie

5) Italia

Ministero delle attività produttive, direzione generale political commerciale , Dr. Aldo Doria , Viale Boston, 25 , I - 00144 Roma. Puhelin (39-06) 59 93 25 68; faksi (39-06) 59 64 75 06; sähköposti: polcom4@mincomes.it

6) Itävalta

Bundesministerium für Wirtschaft und Arbeit , Landstraßer Hauptstraße 55-57 , A - 1030 Wien. Puhelin (43-1) 711 00 83 58; faksi (43-1) 711 00 83 66 WWW-sivusto: www.bmwa.gv.at

7) Kreikka

Ministry of Economy and Finance , General Directorate for Planning and Implementation, Directorate of International Economic Issues , 1 Kornarou , GR - 105 63 Athens. Director: A. Bartzi; puhelin (302-10) 328 60 21; faksi (302-10) 328 60 94; Head of Export Issues Division: A. Iglessis: puhelin (302-10) 328 60 51; faksi (302-10) 328 60 59. Desk Officer for Exports: H. Kondyli: puhelin (302-10) 328 60 57; faksi (302-10) 328 60 59. Sähköposti:e3c@mnec.gr

8) Luxemburg

Ministère des affaires étrangères et du commerce extérieur , Office des licences , BP 113 , L - 2011 Luxembourg WWW-sivusto: www.mae.lu

9) Portugal

Direcção Geral das Alfândegas e dos Impostos Especiais sobre o Consumo , Rua Terreiro do Trigo , P - 1049-060 Lisboa.

10) Ranska

Direction générale des douanes et droits indirects , Service des titres du commerce extérieur (SETICE) , 8, rue de la Tour-des-Dames , F - 75436 Paris Cedex 09. WWW-sivusto: www.douane.gouv.fr

11) Ruotsi

Inspektionen för strategiska produkter , Klarabergsviadukten 90 , Box 702 52 , S - 107 22 Stockholm WWW-sivusto: www.isp.se

12) Saksa

Bundesamt für Wirtschaft und Ausfuhrkontrolle (BAFA) , Frankfurter Straße 29-35 , D - 65760 Eschborn WWW-sivusto: www.bafa.de

13) Suomi

Jäljempänä annetaan tiedot eri viranomaisista, jotka ovat toimivaltaisia riippuen asianomaisen kaksikäyttötuotteen luonteesta. Kaksikäyttötuotteiden vientilupien myöntämiseen toimivaltaiset Suomen viranomaiset ovat tavararyhmittäin seuraavat:

Kaikki liitteen I tavarat, ryhmää 0 lukuun ottamatta:

Ulkoasiainministeriö , Kauppapoliittinen osasto , PL 176 , FIN - 00161 Helsinki. Puhelin (358-9) 16 05 54 87 tai (358-9) 16 05 54 89; faksi (358-9) 16 05 50 70

Ryhmän 0 tavarat:

Kauppa- ja teollisuusministeriö , Energiaosasto , PL 32 , FIN - 00023 Valtioneuvosto. Puhelin (358-9) 160 01; faksi (358-9) 16 06 26 64; sähköposti: ydinenergia@ktm.fi

tai

Säteilyturvakeskus (STUK) , PL 14 , FIN - 00881 Helsinki. Puhelin (358-9) 75 98 81; faksi (358-9) 75 98 83 82; sähköposti: stuk@stuk.fi WWW.sivusto: www.vn.fi/ktm/vientiv

14) Tanska

Erhvervs- og Boligstyrelsen , Langelinie Allé 17 , DK - 2100 København Ø. Puhelin (45) 35 46 62 95. WWW-sivusto: www.efs.dk

15) Yhdistynyt kuningaskunta

Department of Trade and Industry , Export Control Organisation , 4, Abbey Orchard Street , London , SW1P 2HT , United Kingdom. Yhteyspiste: Mr Melvyn Tomkins; puhelin (44-207) 215 05 85; faksi (44-207) 215 05 72; sähköposti: melvyn.tomkins@dti.gsi.gov.uk WWW-sivusto: http://www.dti.gov.uk/ export.control

III JÄSENVALTIOIDEN ASETUKSEN 13 ARTIKLAN MUKAISESTI TOIMITTAMAT TIEDOT

Neuvoston asetuksen 13 artiklassa säädetään, että jäsenvaltioiden on ilmoitettava, jos ne ovat käyttäneet mahdollisuutta suorittaa kaksikäyttötuotteiden tullimuodollisuudet vain tähän tarkoitukseen määrätyissä tullitoimipaikoissa.

Yksikään jäsenvaltio ei ole käyttänyt tätä mahdollisuutta.

IV JÄSENVALTIOIDEN ASETUKSEN 21 ARTIKLAN MUKAISESTI TOIMITTAMAT TIEDOT

Neuvoston asetuksen 21 artiklan 2 kohdan d alakohdassa säädetään, että jäsenvaltioiden, jotka ovat määränneet asetuksen liitteeseen IV kuulumattomien tuotteiden (liitteessä IV luetellaan tuotteet, joihin ei voida soveltaa vapaata liikkuvuutta sisämarkkinoilla) siirrot alueeltaan toiseen jäsenvaltioon luvanvaraisiksi, on ilmoitettava asiasta komissiolle, joka puolestaan julkaisee nämä tiedot Euroopan unionin virallisessa lehdessä.

Ainoastaan Ranska, Saksa ja Yhdistynyt kuningaskunta ovat ilmoittaneet komissiolle tällaisista toimenpiteistä seuraavasti:

1) Ranska

Lupa vaaditaan asetuksen liitteessä IV lueteltujen kaksikäyttötuotteiden yhteisön sisäisissä siirroissa. Erityismuodollisuuksia sovelletaan asetuksen liitteessä I olevan 2 osan ryhmässä 5 lueteltujen kryptograafisten tuotteiden siirtoon (ks. kaksikäyttötuotteiden ja -teknologian Euroopan yhteisön ulkopuolisiin maihin tapahtuvan viennin ja Euroopan yhteisön jäsenvaltioihin tapahtuvan siirron valvonnasta 13 päivänä joulukuuta 2001 annetun säädöksen 18 §)

2) Saksa

Seuraavat 18. joulukuuta 1986 annetun Außenwirtschaftsverordnung-asetuksen (AWB) (ulkomaankauppa- ja ulkomaanmaksuasetus) pykälät ovat merkityksellisiä (AWB-asetus on nähtävissä seuraavalla WWW-sivustolla: http://www.ausfuhrkontrolle.info/ vorschriften/awv_auszug.htm:

- ulkomaankauppa- ja ulkomaanmaksuasetuksen (AWV) 7 §:n 2 momentti,

- AWV:n 7 §:n 3 momentti,

- AWV:n 7 §:n 4 momentti,

- AWV:n 69 a §:n 1 momentin 2 kohta, 2 momentin 5 kohta,

- Außenwirtschaftsgesetz-lain (AWG) (ulkomaankauppa- ja ulkomaanmaksulaki) 2 §:n 2 momentti.

3) Yhdistynyt kuningaskunta

Dual-Use Items (Export Control) Regulations 2000 -asetukset (vuonna 2000 kaksikäyttötuotteista (vientivalvonnasta) annetut asetukset), sellaisina kuin ne ovat muutettuina (S.I. 2000/nro 2620), muodostavat asiaa koskevan lainsäädännön. Asetukset ovat nähtävissä Yhdistyneen kuningaskunnan kauppa- ja teollisuusministeriön WWW-sivustolla: http://www.dti.gov.uk/ export.control